# Hjemmearbejde for nye superbrugere

**Kort om Flip the Classroom (også kaldet Flipped Classroom)**

Flip the Classroom er en undervisningsform, der kort fortalt vender den traditionelle undervisning på hovedet, idet kursisterne ser lærerproducerede videoer forud for undervisningen, og i stedet laver deres ”øvelser” i selve undervisningen, hvor der er mulighed for at samarbejde med andre kursister og få hjælp af underviseren.

I stedet for at underviseren står i klassen og holder et oplæg om fx Bestil sundhedskort, skal kursisten se en video, hvor bestillingsprocessen for sundhedskortet bliver vist og forklaret. På den måde møder kursisten forberedt op til kurset, og er klar til at kunne foretage hands-on øvelse uden introduktion fra underviseren.

Fordelen ved Flip the Classroom:

* Derhjemme har kursisten mulighed for at pause, spole og måske gense videoen, hvis der er brug for det.
* Kursisten kan selv planlægge, hvornår hjemmearbejdet skal foregå.
* Kursisten har længere tid til at udtænke spørgsmål til videoerne, som så medtages på kurset til en drøftelse i plenum med de øvrige kursister.
* Kursisten kan se videoerne sammen med andre kollegaer og drøfte eventuelle ændringer fra nuværende løsning til ny løsning.

**Hjemmearbejde**

Superbrugerne skal gennemse de videoer, der fremgår af nedenstående materialeliste, inden fremmødet på superbrugerkurset den 02. oktober 2023.

Derudover skal superbrugerne orientere sig i de tilhørende navigationssedler for at få en ide om, hvorledes disse navigationssedler kan anvendes som støttemateriale på selve kurset.

Superbrugerne skal huske at notere eventuelle spørgsmål ned og medtage disse på superbrugerkurset.

Superbrugerne skal starte med pakke A og efterfølgende pakke B. Det samlede tidsforbrug for hjemmearbejdet forventes at være maks. 1 time.

**Materialeliste**

|  |  |  |  |
| --- | --- | --- | --- |
| Pakke | Video | Varighed  | Navigationsseddel |
| Pakke A | EDU0026 Guidet tour i sygesikring | 5 minutter 33 sekunder |  |
| Pakke B | EDU0024 Bestil lægevalg | 4 minutter 44 sekunder | Vælg læge |
| EDU0023 Bestil gruppeskift | 2 minutter 47 sekunder | Skift af sikringsgruppe fra 1 til gruppe 2 |
| EDU0025 Bestil sundhedskort | 3 minutter 01 sekunder | Bestil Sundhedskort |
| EDU0030 PLO hændelser - Massetildeling (praksisnedlæggelse) | 3 minutter 19 sekunder | Massebehandling af læge via opgaven ”Praksisnedlæggelse” |

Navigationssedlerne findes i ”EDU0015 - Navigationssedler Superbruger”.

**Øvrigt materiale der kan anvendes til støtte i opgaveløsningen**

USM0001 Brugervejledning til Sygesikring